LITHAUEN

Maj 2001

NETVERSION

Erik Kramshøj & Erik Mølgaard

Dansk Ornitologisk Forening

Indledning

I perioden 19-27 maj 2001 afholdt Dansk Ornitologisk Forenings ekskursionsudvalg i København sin første stortur til Lithauen. 

Turen var arrangeret med rutefly fra København og landarrangementet var booket gennem den lokale ornitologiske forening, som havdet sørget for alt lige fra hoteller, bus og mad til lokale guider på næsten alle de besøgte lokaliteter. Hele arrangementet var omhyggeligt tilrettelagt af Egidijus Adomaitis fra foreningen, som også var vores hovedguide på hele rundturen. 

Turen var tilrettelagt således at vi boede på to forskellige hoteller og herfra dagligt tog på udflugter. Først .....

Vejret sidst i maj var mere køligt end normalt. Især de første dage var ret kolde og vi var nogle som savnede noget varmt tøj. Dette indebar også at de sent ankomne arter lige var ankommet eller stadig var på vej! Dette var nok årsagen til at vi ikke så lundsanger og havde meget få små fluesnappere. I alt så vi 163 arter på turen.

Turens deltagere var: Meta Bischoff, Lisbeth Jensen, Ruth Jacobsen, Ingrid & Erik Munck, Anette Friis, Morten Pedersen, Ole Lemming, Anne Birgitte Dahl-Hansen, Jens Juel Pedersen, Ann Demant, Leif M. Jensen, Lis Kastrup, Svend Petterson og Allan Bøgedal.

Turens pris var kr. 8.100,- og inkluderede fly, hotel, fuld pension, lejet bus, lokale guider, drikkepenge samt almindelig DOF service.

Til sidst tak for en god og uforglemmelig tur.

Erik Kramshøj og Erik Mølgaard

Turgennemgang

19.0.2001: 	Ankomst til Vilnius - Baltojo voke Dammene - Zemaiciu Naumiestis (Hotel).

20.5.2001:	Zemaiciu Naumiestris - Klaipeda - Kursiu Nerijos Nationalpark (Tangen) -Juodkrante - Zemacaiciu Naumiestris.

21.5.2001:	Zemaiciu Naumestris - Rusne Sala - Zemaiciu Naumestris - Leite floden (aften) -Zemaiciu Naumestris.

22.5.2001:	Zemaiciu Naumestris - Ventes Ragas - Zalgiru Miskas - Zemaiciu Naumestris -Tury Pelke.

23.5.2001:	Zemaiciu Naumestris - Viesviles Valstybinis reservat - Meteliu naturpark -Marcinkonys (Hotel).

24.5.2001:	Marcinkonys - Cepkeliu reservatet - Grybaulios Miskas - Marcinkonys.

25.5.2001:	Marcinkonys - Cepkeliu reservatet - Marcinkonys - Meteliu naturpark -Marcinkonys.

26.5.2001:	Marcinkonys - Capkeliu  reservatet (sydlige del) - Marcinkonys - Grybaulios Miskas - Marcinkonys.

27.5.2002:	Marcinkonys - Baltoji Voke - Vilnius - København.

Artsliste

LILLE LAPPEDYKKER  (Tachybaptus ruficollis)
3 observationer af 4 fugle, hvoraf 1 givet er genganger. 21/5  (1 Nemuno fiskedamme) 24/5 og 26/5   2 og 1 (genganger) Grybaulia.

TOPPET LAPPEDYKKER (Podiceps cristatus)
Meget almindelig overalt, hvor der var vandhuller, og dem var der mange af.

GRÅSTRUBET LAPPEDYKKER (Podiceps grisegena)
21/5  1 Nemuno fiskedamme. 

SORTHALSET LAPPEDYKKER  (Podiceps nigricollis)
21/5  6 Nemuno fiskedamme.

SKARV  (Phalacraracorax carbo)
Almindelig ved kysten, men sås også inde i landet i mindre antal.

KNOPSVANE (Cygnus olor)
Almindelig som i Danmark, største enkeltflok på 150 22/5 Rusna.

SANGSVANE  (Cygnus cygnus)
19/5 1 par ved rede  Baltoji Voke dammene. Formodes at være det sydligste par af arten i Europa.  6 fugle desuden den dag. 2 fugle sås 27/5  i søen umiddelbart nordøst for dammene.

GRÅGÅS (Anser anser)
4 Nemuno fiskedamme 21/5 ,  40 og 55 Metelys søen henholdsvis 22/5 og 24/5.

GRAVAND (Tadorna tadorna)
Forbavsende fåtallig.  20/5  1 Neringa.

PIBEAND (Anas penelope)
I alt  39 noteret. Største antal Rusna  med 30 21/5. Kun 4 sås ved Grybaulios dammene.

KNARAND (Anas strepera)
I alt 29 noteret. Flest 21/5 Rusna (14 ex) . Både i nordlige og sydlige fiskedamme.

KRIKAND (Anas  crecca)
11 totalt . 21/5 4 Grusna. 24/5 6 og 26/5  2  Grybalios dammene.

GRÅAND (Anas platyrhynchos)
Meget almindelig overalt hvor der var vand.
 
ATLINGAND (Anas querquedula)
Næstalmindeligste svømmeand. I alt 47 noteret med fleste  21/5 19 Baltoji Voke.

SKEAND. (Anas clypeate)                                                                                                       
32 noterede med 17 som højeste antal 19/5  Baltoji Voke.

TAFFELAND. (Aythya ferina)
Almindelig på samme egnede lokaliteter som herhjemme.

HVIDØJET AND (Aythya nyroca)
En af de højt placerede arter på ønskelisten. Det blev nu kun til en enkelt iagttagelse af en flyvende fugl  Metelys  23/5. Søen har ellers Litauens største bestand, men tiden var ikke den bedste mht. både årstid og døgn.

TROLDAND (Aythyafuligula)
Almindeligste dykand og sås overalt hvor sådanne nu engang findes.

SORTAND (Melanitta nigra)
40 i flok ved  Kursiu Nerijos 20/5. 

FLØJLSAND  (Melanitta fusca)
2  Kursiu Nerijos 20/5.

HVINAND (Buchephala clanga)
Almindelig i fiskedammene specielt Gryblaios, hvor højeste antal 55 noteredes 25/5.

STOR SKALLESLUGER (Mergus merganser)
1 Grybalios 24/5.

FISKEHEJRE (Ardea cinerea)
Almindelig overalt.

RØRDRUM (Botaurus stellaris)
I alt 7 hørtes. 19/5 1 Baltoji Voke, 21/5 3 Rusna, 23 & 25/5 1-3  Meteliu.

SORT STORK (Ciconis nigra)
23/5 2 Meteliu, 24/5 6 Grybaulios.

HVID STORK (Ciconia ciconia)
Almindelig overalt, med masser af reder i landsbyerne, som forsvandt så snart landsbyerne kom til at se lidt industriagtige ud. Ved at køre gennem de litauske landskaber får man en stadig større forståelse for, hvorfor den hvide stork ikke mere gider at komme til Danmark. 

FISKEØRN (Pandion haliaëtus)
24/5 3  Grybaulios. Arten er ikke almindelig i Litauen, men i dette område synes lidt human hjælp at have haft positiv indflydelse på arten. Vi så ingen reder, men fik at vide, at den ynglede i området.

HVEPSEVÅGE (Pernis apivorus)
2 iagttagelser. Vejret taget i betragtning kan det have været lidt tidligt på sæsonen. 23/5 1 Karsuvas Gira og 24/1 1 Grybaulios.

SORT GLENTE (Milvus migrans)
1 19/5 Baltoji Voke

HAVØRN (Haliaëtus albicilla)
I alt 22 fugle noteret . 7 i Rusna området 21/5 og 6 ved Grybalious 24/5.  Størst af alt var dog en rede med 2 unger og en sur gammel fugl 22.5, som vi undtagelsesvis fik forevist I Zalgiru Muskas skoven af grunde som til dels ligner de danske: Havørnen har det godt i Litauen, og det sker ikke mindste på grund af os. Reden var bygget af vores lokalguide og blev sat op i slutningen af 80’erne. Har siden da haft Havørn, Stor Hornugle og igen Havørn som beboere.

RØRHØG (Circus aeruginosus)
Talrigest iagttagne rovfugl, ikke mindst fra bussen, når vi bevægede os mellem lokaliteterne. 56 fugle blev noteret med 20 som højeste dagscifre. Deltagerne kan individuelt have set andre.

HEDEHØG (Circus pygargus)
6 set i alt, som rørhøg i mindre omfang på vej fra og til.

DUEHØG (Accipiter gentiles)
25/5 1 set i Cekeliu Gamtinis skoven.

MUSVÅGE (Buteo buteo)
Almindelig især under buskørsel hvor 20 ex. blev noteret 23/5.

LILLE SKRIGEØRN  (Aquila pomarina)
5 ex i alt bærer præg af, at de skovområder vi besøgte ikke er artens yndlings biotop. Vi var i Nåle- og blandskov, mens Lille Skrigeørn  er i løvskov (22/5 1 Zalguri Miskas,  23/5  2 fra bussen S for  Zemaiciu, 23/5  3 Cepkiliu Gamtinis).

TÅRNFALK  (Falco tinnunculus)
5 set i alt på busturene, hvilket jo er forbavsende lidt, hvis man sammenligner med, hvad noget tilsvarende ville kunne astedkomme i Danmark. Ikke desto mindre fik vi at vide at tårnfalken regnes som almindelig i Litauen.

LÆRKEFALK (Falco subbuteo)
3 iagttagelser: 22/5 1 Nemuno Deltaet, 23/5 1 Karsuvas Gira,  25/5 1 Cepkeliu Gamtinis.

AGERHØNE (Perdix perdix)
4 observationer, alle på sidste del af turen

VAGTEL (Coturnix coturnix)
1 hørt Grybaulia dammene 24/5.

TJUR (Tetrao urugallus)
Hun og han 26.5 Cepkeliu Gamintnis reservatet. Set hver for sig i henholdsvis et træ og gående på jorden tæt ved bussen. Begge sås i flere minutter og må betragtes som et af turens højdepunkter.

HJERPE (Bonasa bonasia)
2 iagttagelser. 25/5 1 ad. med kuld unger. 26/5  1. Begge iagttagelser  i Cepkeliu reservatet.

VANDRIKSE  (Rallus arquaticus)
1 hørt 25/5 Meteliu

ENGSNARRE (Crex crex)
21/5 6 hørt (nogle deltagere så desuden en af dem) Rusnaite,  26/5 2 hørt  Grybaulia.

LILLE RØRVAGTEL  ( Porzana parva)
De gode hørelser fik hørt 1 Meteliu søen 25/5.

PLETTET RØRVAGTEL (Porzana porzana)
Mindst 4 hørt den sidste aften i Grybaulia.

BLISHØNE  (Fulica atra)
Meget almindelig i passerede vandhuller.

TRANE (Grus grus)
I alt 15 fugle noteret. Ynglepar i både Zalgiru Miskas og Cepkeliu med deraf følgende imponerende lydlige oplevelser.

SKOVSNEPPE  (Scolopax  rusticola)
 2  iagttagelser.  23/5 Marcinkynos og 25/5 Grybaulia.

TREDÆKKER (Gallinago media)
En af de arter som stod øverst på ønskeseddelen. Desværre skuffede den lidt. Formentlig på grund at det dårlige  (kolde og blæsende) vejr. Kun en del af deltagerne fik hørt en enkelt fugl  21/5 ved Leite floden, Zalgiru Miskas som ellers er en klassisk lokalitet.

DOBBELTBEKKASIN (Gallinago gallinago)
Ialt 17 fugle noteret, flest 21/5 Rusnaite  med 10 ex. 

STOR KOBBERSNEPPE. (Limosa limosa)
30 noteret deaf 28 21/5 Rusna deltaet.

STOR REGNSPOVE (Numenius arquaticus)
2 sås 21/5 Rusna. Lidt sært med så få fugle i et område, som umiddelbart så skræddersyet ud for denne art.

RØDBEN  (Tringa totanus)
Fåtallig og regelmæssig på samtlige egnede lokaliteter. I alt 15 registrerede fugle.

HVIDKLIRE (Tringa nebularia)
21/5 1 Rusna og 24/5 5 Grybaulia.

TINKSMED (Tringa glareola)
Næstalmindeligste vadefugleart . 108 fugle noteret og nogenlunde jævnt fordelt mellem nord og syd.

MUDDERKLIRE (Tringa hypoleucus)
Kun 1 iagttagelse. 24/5 1 Grybaulia

STENVENDER (Arenaria interpres)
En flok på 7 22/5  Ventas Ragas Ringmærkningsstation.

DVÆRGRYLE (Calidris minutus)
19/5 1 Baltoji Voke og 24/5 14 Grybaulia.

BRUSHANE (Philomacus pugnax)
19/5 2 Baltoji Voke og 21/5 50  Leite.

ODINSHANE (Phalaropus lobatus)
En af turens behagelige overraskelser: 1 sås Grybaulia 24/5.

STRANDSKADE (Haematopus ostralegus)
2 sås 22/5 Ventas Ragas.

STOR PRÆSTEKRAVE  (Charadrius hiaticula)
1 19/5 Baltoji Voke, 2 23/5 og 2 24/5 Grybaulia.

LILLE PRÆSTEKRAVE (Charadrius dubius)
5 sås 24/5 Grybaulia.

VIBE (Vanellus vanellus)
Almindeligste vadefugl. Mest på marker.

STORMMÅGE (Larus canus)
Sås almindeligt ved Østersøkysten.

SVARTBAG (Larus marinus)
2 iagttagelser 20/5 1 Klaipeda havn og 1 21/5 Rusna.

SØLVMÅGE (Larus argentatus)
Almindelig ved Østersøkysten.

HÆTTEMÅGE (Larus ridibundus)
Almindelig overalt undtagen i de store skove, langt den almindeligste måge med flere kolonier.

DVÆRGMÅGE (Larus minutus)
Dammene ved Rusna var pænt besat med denne art . 21/5 talte vi ca.150 individer.  Desuden en enkelt 2 k fugl  27/5  Baltosios Voke S for Vilnius.

SORTTERNE (Chlidonias niger)
Det Chlidonias eventyr vi havde håbet på udeblev på grund af ugunstigt vejr. Ca 75 fugle 21/5 sammested som dværgmågerne blev største antal. Endvidere 15 i Baltosios Voke søen 27/5. Derudover 4 obs. af 14 individer.

ROVTERNE (Sterna caspia)
2 iagttagelser  21/ 5 Rusna dammene og 22/5  1 Ventes Ragas.

FJORDTERNE (Sterna hirirundo)
Sås almindeligt i Nemuno Deltaet og Østersøkysten. Derudover 3 Meteliu 23/5

DVÆRGTERNE (Sterna albifrons)
21/5  1 Rusna, 22/5 1 Ventes Ragas.

HULDUE (Columba oenas)
2 sås 25/5 Cepkeliu Gamtinis.

RINGDUE  (Columba palumbus)
Almindelig.

TYRKERDUE (Streptopelia decaocto)
4 set i landsbyer, et forbløffende lavt antal (vi holdt faktisk øje med arten…) 

GØG (Cuculus canorus)
almindelig.

NATRAVN (Caprimulgus europaeus)
1 hørt 24/5 Marcinkonys samt 2 jagende sammen i skumringen Grybaulios 26/5.

MURSEJLER (Apus apus)
almindelig.

ISFUGL (Alcedo atthis)
1 set ved hotellet 21/5.

HÆRFUGL (Upupa epops)
I alt 6 fugle fordelt på 5 dage. Alle iagttagelser i turens sydlige ende. Fugl ved redehul i Marcinkonys var en af turens uforglemmeligheder.

VENDEHALS (Jynx torquilla)
Op til 3 forskellige skrigende individer ved hotellet i Marcinkonys.

HVIDRYGGET SPÆTTE (Dendrocopus leucotos)
1 meget lidt samarbejdsvillig fugl hørtes svagt ved redehul  i Cepkuliu reservatet 24/5.

STOR FLAGSPÆTTE (Dendrocopus major)
Almindelig i skovene. 7 eksemplarer i Cepkuliu 26/5 som største dagscifer.

TRETÅET SPÆTTE (Picoides tridactylus)
1 ved redehul 26/5 blev set solo af en af deltagerne, som imidlertid ikke ønskede at delagtiggøre andre i denne enestående oplevelse. En tæt-på- mavesårsfremkaldende oplevelse især for lederne, som havde stillet denne art i udsigt som et af turens sandsynlige højdepunkter. På sidste dags tur mod lufthavnen fik vi tildels dagen revet i stykker ved at stå på samme sted og glane et par timer på et redehul- angivet som et sted for arten men uden noget glimt af den. Tretået spætte blev på denne måde også en af turens uforglemmeligheder (som vi gerne havde været foruden.)  

SORTSPÆTTE (Dryocopus martius)
2  20/5 Avikalnio Rogas og 2 24/5 samt  25/5 Cepkeliu Gamtinis.

GRØNSPÆTTE (Picus viridis)
1 hørt 19/5 Hotellet (EK).

GRÅSPÆTTE (Picus canus)
Denne art blev den anden uforglemmelige spætte, men denne gang positivt! 1 26/5   i Cepkeliu i længere tid . 

SKOVSKADE (Garrulus glandarius)
Almindelig i skovområderne.

HUSSKADE  (Pica pica)
Almindelig, undtagen i skovområder.

ALLIKE  (Corvus merula)
Almindelig.

RÅGE (Corvus frugilegus)
Almindelig.

KRAGE (Corvus corone cornix)
Almindelig (udelukkende gråkrage.)

RAVN (Corvus corax)
Almindelig, især når vi kørte gennem landskaberne, højeste antal talt fra bussen 20  23/5.

PIROL (Oriolus oriolus)
Enkeltindivider eller 2 sås dagligt. I alt noteredes 9.

RØDRYGGET TORNSKADE (Lanius collurio)
I alt 11 fugle noteredes jævnt fordelt med 4 som højeste antal  24/5 Grybaulios.

SOLSORT  (Turdus merula)
Almindelig.

SJAGGER (Turdus pilaris)
En mindre koloni ved vort første hotel ved Zemaiciu. Sås dagligt i 10-15 ex. Dog ikke inde i  Cepkeliu reservatet.

SANGDROSSEL (Turdus philomelus)
Angiveligt  Litauens 2-3 almindeligste fugl. Vi så/hørte i alt 5, og slet ingen på de nordlige lokaliteter. Der var tilsyneladende ingen forklaring.

STÆR (Sturnus vulgaris)
Meget almindelig.

GRÅ FLUESNAPPER  (Muscicapa striata)
6 noteret i alt.

BROGET FLUESNAPPER  (Ficedula hypoleuca)
Almindelig på egnede biotoper. F.eks karakterfugl omkring  hotellet i Marcinkonys, hvor i hvert fald 6 par holdt til i kasser.  Langt talrigere end vi ser arten herhjemme.

LILLE FLUESNAPPER  (Ficedula parva)
Sandsynligvis knap ankommet. 4 iagttagelser i alt.  20/5 Juodkrante, 23/5 Viesviles, 25/5 og 26/5  Cepkeliu- alle syngende fugle.

RØDHALS (Erithacus rubecula)
almindelig.

NATTERGAL (Luscinia luscinia)
Almindelig, højeste antal 21/5  med 9 i Rusna deltaet.

HUSRØDSTJERT (Phoenicurus ochrurus)
4 observationer,  som antydede at arten er almindelig  på steder, hvor vi ikke kom (landsbyer og havne- altså som i nordtyskland mere end i Danmark.)

RØDSTJERT (Phoenicurus phoenicurus)
4 syngende fugle noteret.

BYNKEFUGL.  (Saxicola rubetra)
Almindelig ved samtlige de damme og søer vi besøgte. Højeste antal 6 Grybalious 26/5.

STENPIKKER  (Oenanthe oenanthe)
3 iagttaget Rusna og 1 Grybalius.

SPÆTMEJSE (Sitta europea)
3  iagtt. Cepkeliu  (kan være samme fugl. 
 
TRÆLØBER  (Certhia familiaris)
1 Viesviles 23/5 og 1 Cepkeliu  25/5.

GÆRDESMUTTE (Troglodytes troglodytes)
Fåtallig i forhold til lignende biotoper herhjemme, kun 4 noteret.

DIGESVALE  (Riparia riparia)
Almindelig , især ved de besøgte damme.

LANDSVALE (Hirundo rustica)
Meget almindelig.

BYSVALE (Delichon urbica)
Meget almindelig.

FUGLEKONGE (Regulus regulus)
Almindelig i nåleskovene når vi kiggede efter den.

GRÆSHOPPESANGER  (Locustella naevia)                                                                                                             5 noterede fugle (1 21/5 Leite deltaet og 4 24/ 5 Meteliu).  Alle obs om aftenen.

FLODSANGER (Locustella fluviatilis)
7 fugle i alt. Hørtes både i  fugtig blandskov og i buskadser ved fiskedammene. Dagaktiv.

SAVISANGER (Locustella luscinioides)
5 hørt . 1 21/5 Rusna og 4 23/5 Meteliu. Dagaktiv.

VANDSANGER (Acrocephalus arquatica)
Et af højdepunkterne. 3 eksemplarer sås og hørtes perfekt om aftenen 22/5 på en af de klassiske lokaliteter, Tyrupelke lidt syd får byen Klaipeda.

SIVSANGER (Acrocephalus schoenobaenus)
Almindelig, største noterede antal 25  Rusna 21/5.

RØRSANGER (Acrocephalus scirpaceus)
Ikke nær så almindelig som den forrige, største  noterede antal 7 21/5  Rusna.

KÆRSANGER. (Acrocephalus palustris)                                                                                                                        Kun 3 hørt 24/5  i  Grybaulia kan kun skyldes sen ankomst på grund af køligt vejr. 

DROSSELRØRSANGER  (Acrocephalus arundinaceus)
Karakterfugl i Rusna området sammen med sivsanger. Største antal var 15 ex. 21/5

GULBUG (Hippolais icterina)
Sås almindeligt i det omfang vi var ved haver eller smålunde.

LØVSANGER  (Phylloscopus trochilus)
Almindeligste sanger.

GRANSANGER (Phylloscopus collybita)
Forholdet gran/løv som i Danmark undtagen i blandskoven hvor gransangeren var mere dominerende.

SKOVSANGER (Phylloscopus siilatrix)
En overraskelse. Almindeligste sanger i blandskoven, især Cepkiliu hvor vi noterede 28 26/5.

MUNK (Sylvia atricapilla)
Almindelig men ikke talrig på nogle af de lokaliteter vi besøgte.

HAVESANGER  (Sylvia Borin)
Almindelig.

TORNSANGER (Sylvia communis)
Almindeligste sylvia sanger på samtlige lokaliteter med undtagen af tangen og bland/nåleskovene.

GÆRDESANGER (Sylvia curruca)
Almindelig.

HØGESANGER (Sylvia nisoria)
En af turens forventede specialiteter fordelt med 3 fugle 21/5 Rusna og to ved ringmærkningsstationen Ventes Ragas. Især de sidste blev set og hørt optimalt.

SKÆGMEJSE  (Panurus biarmicus)
5 set 23/5 Meteliu.

FYRREMEJSE  (Parus montanus)
3 iagttaget  24 og 25/5 Meteliu.

SORTMEJSE  (Parus ater)
4 set i besøgte nåleskove spredt over ugen.

TOPMEJSE (Parus cristatus)
10 Karsuvas Gira 23/5 og 5 25/5 Cepkeliu.

MUSVIT  (Parus major)
Set jævnligt men ikke almindeligt i de områder vi koncentrerede os om. 

BLÅMEJSE (Parus caeruleus)
1 Marcinkonys 24 maj.

PUNGMEJSE (Remiz pendulinus)
19/5 1 Baltoji Voke, 21/5 og 22/5  1 Rusna.

HEDELÆRKE (Lullula arborea)
20/5  4 Avikalnio Ragas (Tangen) 24/5 3 Cepkeliu og  26/5 1 Cepkeliu.

SANGLÆRKE (Alauda arvensis)
Almindelig.

GRÅSPURV (Passer domesticus)
Almindelig i småbyerne.

SKOVSPURV (Passer montanus)
2 sås  i landsby ved Meteliu 23/5.

HVID VIPSTJERT  (Motacilla alba)
Meget almindelig.

CITRONVIPSTJERT (Motacilla citriola)
Vi blev vidner til artens yderligere spredning: 19/5 et par Baltoji Voke, 24/5 3 hanner Cepkeliu og 26/5  1 han ved Grybaulia. Sidstnævnte  var på en ny men ventet lokalitet.

GUL VIPSTJERT (Motacilla flava)
Almindelig.

BJERGVIPSTJERT (Motacilla cinerea)
Turens største sjældenhed blev kun set af lederne 22/5 Ventas Ragas. Og vi var ikke engang klar over at arten var sjælden. Vores guide mente, at arten er set under 10 gange i Litauen. I al beskedenhed mener vi, at arten er meget overset på træk. Bjergvipstjerten yngler i Letland.

MARKPIBER (Anthus  campestris)
2 set 20/5 Avikalnio Ragas (Tangen).

SKOVPIBER (Anthus trivialis)
Almindelig i blandskove og højmoser.

ENGPIBER (Anthus pratensis)
Almindelig, især i højmoserne  ved Cepkeliu.

JERNSPURV (Prunella modularis)
Kun en enkelt iagttagelse 20/5 Tangen.

BOGFINKE (Fringilla coelebs)
Almindeligste fugl overhovedet og overalt.

GULIRISK (Serinus serinus)
I alt 6 set  i nærheden af småbyer.

GRØNIRISK  (Carduelis chloris)
Almindelig.

STILLITS (Carduellis carduelis)
Almindelig.

TORNIRISK (Carduelis cannabina)
Almindelig.

GRØNSISKEN (Carduelis spinus)
6 på tangen 20/5.

KARMINDOMPAP (Carpodacus erythrinus)
I alt 12 iagttagelser, hvoraf de 11 ved damme (dog ingen iagttagelser mod SE). 

LILLE KORSNÆB (Loxia curvirostra)
6 overflyvende 26/5  Cepkeliu.
      
KÆRNEBIDER (Coccothraustes coccothraustes) 
I alt 13 fugle noteret.

GULSPURV (Emberiza citrinella)
Almindelig.

RØRSPURV (Emberiza schoeniclus)
Almindelig.